smcproject/ml-wiki-sentences huggingface dataset:
ആറുമുറിക്കട ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കൊല്ലം ജില്ലയിൽ എഴുകോൺ ഗ്രാമപഞ്ചായത്തിലുള്ള ഒരു ഗ്രാമമാണ് ആറുമുറിക്കട .
കുണ്ടറ നിന്ന് 2 കിലോമീറ്റർ അകലെയാണ് ആറുമുറിക്കട സ്ഥിതിചെയ്യുന്നത്.
ആരാധനാലയങ്ങൾ ക്ഷേത്രങ്ങൾ ആറുമുറിക്കട ശ്രീ ദുർഗ്ഗാ ക്ഷേത്രം പള്ളികൾ സെന്റ് മേരീസ് ജാക്കോബൈറ്റ് സിറിയൻ ചർച്ച് വിദ്യാഭ്യാസസ്ഥാപനങ്ങൾ മാർത്തോമ ഹൈസ്കൂൾ, ആറുമുറിക്കട പ്രധാന സ്ഥാപനങ്ങൾ സ്റ്റേറ്റ് ബാങ്ക് ഓഫ് ഇന്ത്യ റോഡുകൾ ആറുമുറിക്കട നെടുമൺകാവ് റോഡ് എൻ എച്ച് 208 അവലംബങ്ങൾ
ആറാലുമൂട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഡിസംബർ മുതൽ തുടരുന്നു.
കേരളത്തിലെ തിരുവനന്തപുരം ജില്ലയിലെ തിരുവനന്തപുരം നഗരത്തിൽ നിന്നും പതിനാറു കിലോമീറ്റർ അകലെ സ്ഥിതിചെയ്യുന്ന ഗ്രാമമാണ് ആറാലുംമൂട് .
ആറാലുമൂട് ചന്ത  വിവിധ കാർഷിക കരകൗശല  വസ്തുക്കൾക്ക് പ്രസിദ്ധമാണ് .
നെയ്യാറ്റിൻകര മുനിസിപ്പാലിറ്റിയുടെ  ഭാഗമാണ് ഈ പ്രദേശം.
കേരളം സർക്കാരിന് കീഴിലുള്ള പൊതുമേഖലാ സ്ഥാപനമായ കേരളാ ഓട്ടോമൊബൈൽ ലിമിറ്റഡ് .
സ്വകാര്യ  മേഖലയിലെ ശ്രീ വിവേകാനന്ദ മെമ്മോറിയൽ  സ്കൂൾ എന്നിവ   ഈ പ്രദേശത്തെ പ്രമുഖ സ്ഥാപനങ്ങളാണ്.
ആറിയനിസം ഇംഗ്ലീഷ് വിലാസം https://ml.wikipedia.org/wiki/Arianism കോൺസ്റ്റന്റൈൻ ചക്രവർത്തി ആരിയൻ പുസ്തകങ്ങൾ കത്തിച്ചുകളയുന്നു.
യേശുവും ദൈവവുമായുള്ള പാരസ്പര്യത്തെ സംബന്ധിച്ച്, നാലാം നൂറ്റാണ്ടിൽ അറിയൂസ് എന്ന പുരോഹിതൻ അവതരിപ്പിച്ച സിദ്ധാന്തവും അതു പിന്തുടരുന്ന വിശ്വാസധാരയുമാണ് ആരിയനിസം എന്നറിയപ്പെടുന്നത്.
മനുഷ്യാവതാരം ചെയ്ത ദൈവവചനമായി വിശ്വസിക്കപ്പെടുന്ന യേശു , ദൈവികത്രിത്വത്തിലെ ആളുകളിലൊന്നും ദൈവപിതാവുമായി ഏകസത്ത പങ്കിടുന്നവനുമാണെന്ന വാദം തള്ളിയ ആരിയൂസ് , ദൈവവുമായി സമാനസത്ത പങ്കിടുന്നവനെങ്കിലും ദൈവത്തിനു കീഴുള്ളവനും ദൈവത്തിന്റെ ആദ്യസൃഷ്ടിയുമാണ് യേശുവെന്ന് വാദിച്ചു.
യേശുവിനെ , സൃഷ്ടിക്കപ്പെടാത്തവനും അനാദിയുമായി കരുതുന്ന മുഖ്യധാരാക്രിസ്തീയതകൾ എല്ലാം തന്നെ ആരിയനിസത്തെ ' പാഷണ്ഡത ' (വേദവ്യതിചലനം) ആയി കണക്കാക്കുന്നു.
കത്തോലിക്കാ , ഓർത്തഡോക്സ് , പ്രൊട്ടസ്റ്റന്റ് ക്രിസ്തീയതകൾ ഈ സിദ്ധാന്തത്തെ തിരസ്കരിക്കുന്നു.
എങ്കിലും മോർമോണുകൾ, യഹോവയുടെ സാക്ഷികൾ തുടങ്ങിയ മതപ്രസ്ഥാനങ്ങളുടെ വിശ്വാസസംഹിതകൾ ആരിയനിസത്തോട് ചേർന്നു നിൽക്കുന്നു.
ഈജിപ്തിലെ ബൗക്കാളിസ് പട്ടണത്തിൽ ജനിച്ച ആരിയൂസ് ലിബിയൻ പശ്ചാത്തലമുള്ളവനായിരുന്നു.
അലക്സാണ്ട്രിയയിലെ മുതിർന്ന പുരോഹിതന്മാരിൽ ഒരാളായിരുന്ന അദ്ദേഹത്തിന്റെ തൂലികാചിത്രം ഫ്രെഞ്ച് കത്തോലിക്കാ ചരിത്രകാരനായ ലൂയി ഡ്യുക്കെസ്നെ ഈ വിധം അവതരിപ്പിക്കുന്നു:- “ നീണ്ടു മെലിഞ്ഞ ശരീരമുള്ളവനും വിഷാദപ്രകൃതിയുമായ ആരിയൂസിന്റെ ദേഹം അദ്ദേഹം അനുഷ്ഠിച്ചിരുന്ന തപശ്ചര്യകളുടെ സൂചനകൾ സംവഹിച്ചു.  താപസനായി അറിയപ്പെട്ടിരുന്ന അദ്ദേഹം കൈയ്യില്ലാത്ത ചെറിയ ഉള്ളുടുപ്പും മേൽവസ്ത്രവും ധരിച്ചിരുന്നു. അദ്ദേഹത്തിന്റെ സംസാരരീതി സൗമ്യവും, സംഭാഷണം ആത്മാർത്ഥത തോന്നിക്കുന്നതും ആയിരുന്നു. അലക്സാണ്ട്രിയായിൽ ഏറെയുണ്ടായിരുന്ന വൃതനിഷ്ഠരായ വിശുദ്ധകന്യകകൾ അദ്ദേഹത്തെ ഏറെ മതിച്ചിരുന്നു; പൗരോഹിത്യത്തിൽ ഉന്നതപദവികളിൽ പെട്ടവർക്കിടയിലും അദ്ദേഹത്തിന് ഏറെ അനുയായികൾ ഉണ്ടായിരുന്നു. ”
റോമാ സാന്മ്രാജ്യത്തിൽ ക്രിസ്തുമതത്തിനു നിയമസാധുത കിട്ടി അധികം താമസിയാതെയാണ് ആരിയൂസ്, ക്രിസ്തീയതയുടെ ചരിത്രത്തിലെ എറ്റവും വലിയ വിശ്വാസവ്യതിയാനമായി കണക്കാക്കപ്പെടുന്ന തന്റെ സിദ്ധാന്തം അവതരിപ്പിച്ചത്.
അലക്സാണ്ട്രിയയിലെ മെത്രാൻ അലക്സാണ്ടറെ, ദേവാലയപ്രസംഗത്തിനിടെ ദൈവവും യേശുവുമായുള്ള സംബന്ധിച്ച തന്റെ ബോദ്ധ്യങ്ങളെ അടിസ്ഥാനമാക്കിയുള്ള ഖണ്ഡനവാദമുന്നയിച്ച് ആരിയൂസ് , തടസ്സപ്പെടുത്തിയതോടെയാണ് ദീർഘമായ ഈ തർക്കം ആരംഭിച്ചത്.
തന്നെ അനുകൂലിച്ച മറ്റു പുരോഹിതന്മാരുടെ പിന്തുണയോടെ അലസ്കാണ്ടർ ആരിയൂസിനെ സഭാഭ്രഷ്ടനാക്കി.
നിഖ്യാ അരിയൂസ്
സഭാഭ്രഷ്ടനാക്കപ്പെട്ട ആരിയൂസ് തന്റെ നിലപാട് കോൺസ്റ്റന്റൈൻ ചക്രവർത്തിയുടെ തീരുമാനത്തിനു സമർപ്പിച്ചു.
സൈനിക പശ്ചാത്തലമുള്ളവനും പ്രായോഗികബുദ്ധിയുമായ ചക്രവർത്തി, ദൈവികരഹസ്യങ്ങളുടെ പേരിലുള്ള ഈ തർക്കത്തെ ധാർമ്മികചൈതന്യത്തിനു ചേരാത്തതും ബാലിശവുമായി വിലയിരുത്തി.
എങ്കിലും ആരിയൂസിന്റെ സിദ്ധാന്തം സൃഷ്ടിച്ച ചേരിതിരിവ്, സാമ്രാജ്യത്തിന്റെ ഐക്യത്തെ തന്നെ അപകടപ്പെടുത്തിയേക്കാം എന്നു കരുതിയ അദ്ദേഹം തർക്കം പരിഹരിക്കാൻ ഒരു സഭാസമ്മേളനം വിളിച്ചു കൂട്ടാൻ തീരുമാനിച്ചു.
തുടർന്ന് പൊതുവർഷം 325-ൽ ഏഷ്യാമൈനറിലെ നിഖ്യായിൽ, ചക്രവർത്തിയുടെ പ്രവിശ്യാഹർമ്മ്യത്തിൽ മുന്നൂറിലധികം സഭാനേതാക്കന്മാർ സമ്മേളിച്ചു.
നിഖ്യാ സൂനഹദോസ് , ഒന്നാം സാർവലൗകിക സൂനഹദോസ് എന്നീ പേരുകളിൽ എന്നറിയപ്പെടുന്ന ഈ സമ്മേളനം ആരിയൂസിന്റെ നിലപാടിനെ ശപിച്ചുതള്ളി.
യേശു ഇല്ലാതിരുന്ന ഒരു കാലം ഉണ്ടായിരുന്നെന്നും, അവൻ ഇല്ലായ്മയിൽ നിന്നു സൃഷ്ടിക്കപ്പെട്ടവനാണെന്നും ദൈവപിതാവുമായി ഏകസത്തയല്ലാതെ സമാനസത്ത മാത്രമാണെന്നും മറ്റുമുള്ള ആരിയൂസിന്റെ വാദങ്ങളെ സൂനദോസ് പ്രത്യേകം തള്ളിപ്പറഞ്ഞു.
പിതാവിൽ നിന്നു ജനിച്ചവനെങ്കിലും പിതാവിന്റെ സൃഷ്ടിയല്ല ("begotten, not made") യേശു എന്നായിരുന്നു തീരുമാനം.
സമ്പൂർണ്ണദൈവവും സമ്പൂർണ്ണമനുഷ്യനുമായ യേശുവിൽ ദൈവ-മനുഷ്യസ്വഭാവങ്ങൾ അവയുടെ പൂർണ്ണതയിൽ ഉണ്ട് എന്ന സൂനഹദോസിന്റെ വിധി, ഇക്കാലം വരെ ക്രിസ്തീയമുഖ്യധാരയുടെ വിശ്വാസമായിരിക്കുന്നു.
അലക്സാണ്ട്രിയയിലെ അലക്സാണ്ടർ മെത്രാന്റെ സെക്രട്ടറിയായിരുന്ന അത്തനാസിയൂസ് എന്ന യുവാവ്, അക്കാലത്ത് ശെമ്മാശൻ (ഡീക്കൻ) മാത്രമായിരുന്നെങ്കിലും സൂനഹദോസിൽ പങ്കെടുക്കുകയും ആരിയൂസ് വിരുദ്ധപക്ഷത്തിന്റെ ശക്തനായ വക്താവെന്ന നിലയിൽ സുപ്രാധാനമായ ആ സഭാസമ്മേളനത്തിന്റെ തീരുമാനങ്ങളെ നിർണ്ണായകമായി സ്വാധീനിക്കുകയും ചെയ്തു.
പ്രസിദ്ധ സഭാചരിത്രകാരൻ കേസറിയായിലെ യൂസീബിയൂസും ഈ സമ്മേളനത്തിൽ പങ്കെടുത്തിരുന്നു.
തർക്കത്തിൽ പൊതുവേ നിഷ്പക്ഷ നിലപാട് സ്വീകരിക്കുകയും ഇരുപക്ഷവും തമ്മിൽ അനുരജ്ഞനത്തിനു വഴിയന്വേഷിക്കുകയുമാണ് യൂസീബിയൂസ് ചെയ്തത്.
നിഖ്യാക്കു ശേഷം കോൺസ്റ്റന്റൈനും അദ്ദേഹത്തിന്റെ പിൻഗാമികളായ റോമൻ ചക്രവർത്തിമാരിൽ പലരും ആരിയനിസത്തോടു സഹമതി കാട്ടിയതിനാൽ സൂനഹദോസിലെ തിരസ്കാരത്തിനു ശേഷവും അത് അപ്രത്യക്ഷമായില്ല.
നിഖ്യാ സൂനഹദോസിൽ ആരിയൂസ് വിരുദ്ധപക്ഷത്തിന്റെ മുഖ്യവക്താവായിരുന്ന അത്തനാസിയൂസ് ജീവിതകാലമത്രയും അതിനെതിരായ യാഥാസ്ഥിതികപക്ഷത്തിന്റെ സമരത്തിനു നേതൃത്വം കൊടുത്തു.
തർക്കത്തിൽ ആരിയൂസ് വിരുദ്ധപക്ഷത്തെ വിജയിപ്പിച്ച് ത്രിത്വാധിഷ്ഠിത ക്രിസ്തുശാസ്ത്രത്തിനു സാർവലൗകികമായ അംഗീകാരം നേടുന്നതിൽ ഏറ്റവും പ്രധാനമായ പങ്ക് അത്തനാസിയൂസിന്റേതായിരുന്നു.
അത്തനാസിയൂസിന്റെ നാടായ ഈജിപ്തും പാശ്ചാത്യദേശങ്ങളും ആരിയനിസത്തെ പൊതുവേ തിരസ്കരിച്ചപ്പോൾ പൗരസ്ത്യദേശങ്ങളിൽ അതിന് ഏറെ പിന്തുണകിട്ടി.
എങ്കിലും പൊതുവർഷം 379-ൽ ചക്രവർത്തിയായ തിയൊഡോഷ്യസ് ആരിയനിസത്തിനെതിരെ നിലയുറപ്പിച്ചതോടെ അതു ക്ഷയിച്ചു.
എന്നാൽ പിന്നീടു റോമിനെ ആക്രമിച്ച 'പ്രാകൃത' ഗോത്രങ്ങളായ ഗോത്തുകളും, വാൻഡലുകളും ആരിയൻ ക്രിസ്തീയതയിൽ പെട്ടവരായിരുന്നു.
അങ്ങനെ പശ്ചിമയൂറോപ്പിൽ ആരിയനിസത്തിനു പുനർജ്ജന്മം ലഭിച്ചു.
ഈ വിശ്വാസധാരക്കെതിരെയുള്ള യാഥാസ്ഥിതികതയുടെ അന്തിമമായ സമഗ്രവിജയത്തിനു വഴിയൊരുക്കിയത് ബൈസാന്തിയൻ ചക്രവർത്തി ജസ്റ്റിനിയന്റേയും, പശ്ചിമയൂറോപ്പിൽ പിൽക്കാലത്ത് ആധിപത്യം നേടിയ ഫ്രാങ്ക് ഗോത്രങ്ങളുടേയും യാഥാസ്ഥിതികത ആയിരുന്നു.
വിശ്വാസഭേദങ്ങൾ തമ്മിലുള്ള ഈ ദീർഘമത്സരത്തിൽ വിജയം ആരിയനിസത്തിനാണെന്നു പോലും ഒരു ഘട്ടത്തിൽ തോന്നിയിരുന്നു.
എങ്കിലും ദൈവികരഹസ്യങ്ങളെ ചൊല്ലിയുള്ള സംവാദങ്ങളുടേയും അക്രമത്തിന്റേയും യുദ്ധങ്ങളുടേയും അന്ത്യത്തിൽ ആരിയൂസ് -വിരുദ്ധപക്ഷത്തിന്റെ ത്രിത്വാധിഷ്ഠിതസമവാക്യത്തിന് (trinitarian formula) ക്രൈസ്തവലോകം മുഴുവന്റേയും അംഗീകാരം കിട്ടി.
അംഗീകൃതവിശ്വാസത്തിന്റെ സംഗ്രഹിച്ചുള്ള പ്രഖ്യാപനം അത്തനാസിയൂസിന്റെ വിശ്വാസപ്രമാണം എന്നറിയപ്പെടുന്നു.
വിലയിരുത്തൽ ആരിയൂസ് വിരുദ്ധപക്ഷത്തിന്റെ സമഗ്രവിജയത്തിനു ശേഷം ആരിയൻ വിശ്വാസധാരയുടെ സൂചനകൾ കഴിയുന്നിടത്തോളം തുടച്ചു മാറ്റപ്പെട്ടു.
ഇറ്റലിയിൽ രവെണായിലെ ഭദ്രാസനപ്പള്ളിയിൽ ആരിയൂസ് പക്ഷക്കാരനായ തിയോഡോറിക് രാജാവിന്റെ ചിത്രം നീക്കപ്പെട്ടെങ്കിലും അതിന്റെ കൈകളിലൊന്ന് തൂണിൽ അവശേഷിക്കുന്നു
യേശു ദൈവപിതാവിന്റെ 'ഏകസത്ത' (homoousios) ആണന്ന യാഥാസ്ഥിതിക നിലപാടിന്റെയും 'സമാനസത്ത' (homoiousios) ആണെന്ന ആരിയൻ പക്ഷത്തിന്റേയും സൂചകശബ്ദങ്ങൾ തമ്മിലുണ്ടായിരുന്നത് ഒരു 'i' യുടെ വ്യത്യാസമായിരുന്നു.
ഗ്രീക്ക് അക്ഷരമാലയിലെ ഒരു 'ഇരട്ടമാത്ര' (diphthong) ആണ് ക്രിസ്തുമതത്തിൽ ഛിദ്രമുണ്ടാക്കിയതെന്ന് ഡിക്ലൈൻ ആൻഡ് ഫാൾ ഓഫ് ദ റോമൻ എമ്പയർ എഴുതിയ എഡ്‌വേഡ് ഗിബ്ബൺ പരിഹസിച്ചിട്ടുണ്ട് എങ്കിലും ഈ തർക്കത്തിലെ പക്ഷപാതികളുടെ പെരുമാറ്റം പരസ്പരമുള്ള തീവ്രവിദ്വേഷം പ്രകടമാക്കി.
അഞ്ചാം നൂറ്റാണ്ടിലെ സഭാചരിത്രകാരൻ സോക്രട്ടീസ് സ്കൊളാസ്റ്റിക്കസ് അവതരിപ്പിക്കുന്ന ആരിയൂസിന്റെ മരണത്തിന്റെ കരുണാരഹിതമായ 'വിവരണം' തന്നെ, ഈ സംവാദം ഉയർത്തിയ വിദ്വേഷത്തിന്റെ തീവ്രത കാട്ടിത്തരുന്നു.
“ അയാളുടെ കടുത്ത കുറ്റങ്ങൾക്കുള്ള ദൈവപ്രതികാരം വന്നെത്തി. അംഗരക്ഷകന്മാരായി കൂടെച്ചെന്ന ഒരുപറ്റം യൂസേബിയൂസ് പക്ഷക്കാർക്കൊപ്പം കൊട്ടാരത്തിനു വെളിയിൽ വന്ന അയാൾ, എല്ലാവരുടേയും ശ്രദ്ധ പിടിച്ചുപറ്റിക്കൊണ്ട് നഗരമദ്ധ്യത്തിലൂടെ അഹങ്കാരപൂർവം മുന്നേറി. കോൺസ്റ്റൈന്റെ സഭാവേദി എന്നറിയപ്പെട്ടിരുന്ന സ്ഥലമായപ്പോൾ, മനഃസാക്ഷിയുടെ അനുതാപത്തിൽ നിന്നുളവായ ഭീതിയുടെ പിടിയിൽ അയാൾക്ക് വയറ്റയവുണ്ടായി. സൗകര്യമുള്ള സ്ഥലം തേടിയ അയാൾ സഭാവേദിക്കു പുറകിലേക്കോടി.  വൈകാതെ തലചുറ്റൽ അനുഭവപ്പെട്ട അയാൾക്ക് വയറ്റിളക്കമുണ്ടായി.  കണക്കില്ലാത്ത ചോരക്കൊപ്പം പിൻകുടലും കരളിന്റെയും പ്ലീഹയുടേയും ഭാഗങ്ങളും പുറത്തു ചാടി അയാൾ തൽക്ഷണം മരിച്ചു.  ഈ അത്യാഹിതം നടന്ന സ്ഥാനം കോൺസ്റ്റാന്റിനോപ്പിളുകാർ, സ്തംഭനിരയുടെ അവശിഷ്ടങ്ങൾക്കു പിന്നിൽ  ഇപ്പോഴും കാട്ടിത്തരും. വഴിനടക്കുന്നവരെല്ലാം അവിടേക്കു വിരൽചൂണ്ടുന്നതിനാൽ വിചിത്രമായ ഈ മരണത്തിന്റെ സ്മരണ ശാശ്വതമായിരിക്കുന്നു. ”
യാഥാസ്ഥികപക്ഷത്തിന്റെ മുഖ്യപോരാളിയായിരുന്ന അത്തനാസിയൂസിനെപ്പോലുള്ളവർ , വിരോധികൾക്കെതിരെ പലപ്പോഴും ഉപയോഗിച്ചത് സംയമരഹിതമായ അധിക്ഷേപത്തിന്റെ ഭാഷ ആയിരുന്നു.
ആരിയന്മാരെ അദ്ദേഹം പിശാചുക്കൾ, അന്തിക്രിസ്തുമാർ , കിറുക്കന്മാർ, ജൂതന്മാർ, ബഹുദേവാരാധകർ, നാസ്തികന്മാർ, നായ്ക്കൾ, ചെന്നായ്ക്കൾ, സിംഹങ്ങൾ, മുയലുകൾ, മരയോന്തുകൾ, ജലസർപ്പങ്ങൾ, മനഞ്ഞിലുകൾ, കണവാകൾ, കീടങ്ങൾ, വണ്ടുകൾ, തേരട്ടകൾ തുടങ്ങിയ പേരുകൾ വിളിച്ചിട്ടുള്ളതായി പറയപ്പെടുന്നു.
പൗരോഹിത്യത്തിലേയും ദൈവവിജ്ഞാനീയത്തിലേയും ഉന്നതന്മാരെ മാത്രമല്ല സാധാരണജനങ്ങളേയും ഈ തർക്കത്തിന്റെ ഉദ്വേഗം ബാധിച്ചുവെന്ന് സഭാപിതാവായ നിസ്സായിലെ ഗ്രിഗറി സൂചിപ്പിക്കുന്നുണ്ട്.
ആരിയൂസ് പക്ഷത്തു നിന്ന കോൺസ്റ്റാന്റിനോപ്പിൾ നഗരത്തിലെ അനുഭവമാണ് അദ്ദേഹം വിവരിക്കുന്നത്:- “ (ചന്തയിൽ) ഒരാളോട് ചില്ലറ ചോദിച്ചാൽ അയാൾ ജനിപ്പിക്കപ്പെട്ടവനും അല്ലാത്തവനും തമ്മിലുള്ള വ്യത്യാസത്തെക്കുറിച്ച് വാചകമടിക്കാൻ തുടങ്ങും; അപ്പത്തിന്റെ വില ചോദിച്ചാൽ പിതാവ് പുത്രനേക്കാൾ വലിയവനാണെന്ന് സ്ഥാപിക്കാൻ ശ്രമിക്കും; സ്നാനഘട്ടത്തിലെ ക്രമീകരണങ്ങളെ പ്രശംസിച്ചാൽ അവിടത്തെ കാര്യസ്ഥൻ, പുത്രൻ ഇല്ലായ്മയിൽ നിന്ന് സൃഷ്ടിക്കപ്പെട്ടവനാണെന്ന് തുറന്നടിക്കും" ” അവലംബം 1 2 വിൽ ഡുറാന്റ് , "സീസറും ക്രിസ്തുവും", സംസ്കാരത്തിന്റെ കഥ , മൂന്നാം ഭാഗം (പുറങ്ങൾ 658-62) ↑ കേരളത്തിൽ സെക്കന്ററി ക്ലാസുകളിലെ വേദപഠനസഹായിയായി പാലാ രൂപതയുടെ പാഠപുസ്തകസമിതി അംഗീകരിച്ച് 1966-ൽ പ്രസിദ്ധീകരിച്ച 'തിരുസഭാചരിത്രസംഗ്രഹം' (പുറങ്ങൾ 17-18) ↑ ചാൾസ് ഫ്രീമാൻ, "ദ ക്ലോസിങ്ങ് ഓഫ് ദ വെസ്റ്റേൺ മൈൻഡ് (പുറങ്ങൾ 163-65) ↑ ജോൺ എ. ഹച്ചിസൻ, Paths of Faith (പുറങ്ങൾ 441-42) ↑ ബെർട്രാൻഡ് റസ്സൽ , പാശ്ചാത്യ തത്ത്വചിന്തയുടെ ചരിത്രം (പുറങ്ങൾ 333-34) ↑ എച്ച്.ജി. വെൽസ്, എ ഷോർട്ട് ഹിസ്റ്ററി ഓഫ് ദ വേൾഡ് (പുറം 150) ↑ ".....
the furious contests which the difference of a single diphthong excited between the Homoousians and the Homoiousians" എഡ്‌വേഡ് ഗിബ്ബൺ , ഡിക്ലൈൻ ആൻഡ് ഫാൾ ഓഫ് ദ റോമൻ എമ്പയർ (അദ്ധ്യായം 21) ↑ Socrates and Sozomenus Ecclesiastical Histories, Chapter XXXVIII , Christian Classics Ethereal Library ↑ A Stanley, Lecture on the History of the Eastern Church (പുറം 246), എസ്. രാധാകൃഷ്ണൻ പൗരസ്ത്യമതങ്ങളും പാശ്ചാത്യചിന്തയും എന്ന കൃതിയിൽ (പുറം 325) ഇത് ഉദ്ധരിച്ചിട്ടുണ്ട് ↑ ചാൾസ് ഫ്രീമാന്റെ Closing of the Western Mind-ൽ ഉദ്ധരിച്ചിരിക്കുന്നത് - പുറം 195 ↑ Vivian Green, എ ന്യൂ ഹിസ്റ്ററി ഓഫ് ക്രിസ്റ്റ്യാനിറ്റി (പുറം 32)
ആറുപടൈവീടുകൾ ഇംഗ്ലീഷ് വിലാസം https://ml.wikipedia.org/wiki/Six_Abodes_of_Murugan സ്വാമി മല തിരുത്തണി പഴനി പഴമുതിർചോലൈ തിരുച്ചെന്തൂർ തിരുപ്പറങ്കുൻറം class=notpageimage| ആറുപടൈവീടുകളുടെ സ്ഥാനം
തമിഴ്നാടിന്റെ വിവിധഭാഗങ്ങളിലായി സ്ഥിതിചെയ്യുന്ന, ശിവപാർവതിമാരുടെ പുത്രനായ ശ്രീ സുബ്രഹ്മണ്യന്റെ ആറു ദിവ്യക്ഷേത്രങ്ങളാണ് ആറുപടൈ വീടുകൾ (തമിഴ്: அறுபடைவீடுகள் )എന്ന് അറിയപ്പെടുന്നത്.
തമിഴ് സംഘം സാഹിത്യത്തിലും ആറുപടൈവീടുകളെകുറിച്ച് പരാമർശിക്കപ്പെടുന്നുണ്ട്.
സംഘകാലകൃതികളായ  "തിരുമുരുകാട്രുപടൈ", "തിരുപ്പുകഴ്" എന്നിവ അവയിൽ ചിലതാണ്.
തിരുത്തണി മുരുകൻ ക്ഷേത്രം , സ്വാമിമലൈ മുരുകൻ ക്ഷേത്രം , പഴനി മുരുകൻ ക്ഷേത്രം , പഴമുതിർചോലൈ മുരുകൻ ക്ഷേത്രം , തിരുപ്പറങ്കുൻറം മുരുകൻ ക്ഷേത്രം , തിരുച്ചെന്തൂർ മുരുകൻ ക്ഷേത്രം എന്നിവയാണ് മുരുകന്റെ ആറുപടൈവീടുകൾ എന്ന് അറിയപ്പെടുന്ന ആറു ക്ഷേത്രങ്ങൾ.
ക്ഷേത്രങ്ങൾ പഴനി മുരുകൻ ക്ഷേത്രം സ്ഥാനം : പഴനിമല ജില്ല : ഡിണ്ടിഗൽ പഴനി മലയുടെ മുകളിലാണ് ഈ ക്ഷേത്രം സ്ഥിതിച്ചെയ്യുന്നത്.
ഇവിടെ മുരുകനെ ദണ്ഡപാണി എന്ന രൂപത്തിൽ ആരാധിക്കുന്നു.
കയ്യിൽ വടി(ദണ്ഡം) ആയുധമായി ധ്യാനരൂപത്തിലാണ് ദണ്ഡപാണി നിലകൊള്ളുന്നത്.
ജ്നാനപ്പഴത്തെകുറിച്ചുണ്ടായ തർക്കത്തെ തുടർന്ന് കൈലാസം വിട്ടിറഞ്ഞിയ മുരുകൻ പഴനിമലയിലേക്കാണ് എത്തിയത്.
കാർത്തികേയനെ സമാധാനിപ്പിക്കാനായി ശിവ-പാർവ്വതിമാർ പറഞ്ഞ പഴം നീ എന്ന വാക്കുകളാണ് പഴനി (‌പളനി)‌ ആയി മാറിയത്.
സ്വാമിമലൈ മുരുകൻ ക്ഷേത്രം സ്ഥാനം : സ്വാമിമല ജില്ല : തഞ്ചാവൂർ കാവേരിയുടെ ഒരു പോഷകനദിയുടെ തീരത്ത് സ്വാമി മല എന്ന കുന്നിന്മുകളിലായി ഈ ക്ഷേത്രം സ്ഥിതിചെയ്യുന്നു.
മുരുകൻ തന്റെ പിതാവായ ശിവന് പ്രണവമന്ത്രമായ ഓം കാരത്തിന്റെ( ॐ) പൊരുൾ അരുൾചെയ്തത് ഇവിടെവെച്ചാണ് എന്നാണ് വിശ്വാസം.
ആയതിനാൽ മുരുകനെ സ്വാമിനാഥൻ (‌സ്വാമി =ശിവൻ) എന്ന രൂപത്തിൽ ഇവിടെ പ്രതിഷ്ഠിച്ചിരിക്കുന്നു.
തിരുച്ചെന്തൂർ മുരുകൻ ക്ഷേത്രം സ്ഥാനം : തിരുച്ചെന്തൂർ ജില്ല : തൂത്തുക്കുടി തൂത്തുകുടിയിൽ സമുദ്രത്തീരത്തായാണ് ഈ ക്ഷേത്രം സ്ഥിതിചെയ്യുന്നത്.
മുരുകൻ ശൂരപദ്മനെ വധിച്ചത് ഇവിടെവെച്ചാണ് എന്ന് വിശ്വസിക്കുന്നു.
തിരുപ്പറങ്കുൻറം മുരുകൻ ക്ഷേത്രം സ്ഥാനം : തിരുപ്പറങ്കുൻറം ജില്ല : മതുരൈ ക്ഷേത്ര ഐതിഹ്യപ്രകാരം സുബ്രഹ്മണ്യസ്വാമി ദേവയാനിയെ വിവാഹം കഴിച്ചത് ഇവിടെ വെച്ചാണ് തിരുത്തണി മുരുകൻ ക്ഷേത്രം സ്ഥാനം : തിരുത്തണി ജില്ല : തിരുവള്ളൂർ തമിഴ്നാട്ടിൽ ചെന്നൈക്ക് സമീപമാണ് ഈ ക്ഷേത്രം സ്ഥിതിചെയ്യുന്നത്.
മുരുകൻ വള്ളിയെ വിവാഹം കഴിച്ചത് തിരുത്തണിയിൽ വെച്ചാണ് എന്നാണ് വിശ്വാസം.
പഴമുതിർചോലൈ മുരുകൻ ക്ഷേത്രം സ്ഥാനം : പഴമുതിർചോലൈ ജില്ല : മതുരൈ മതുരൈ ജില്ലയിൽ  "നുപുര ഗംഗൈ" എന്ന ഒരു ചെറു അരുവിയുടെ സമീപമായാണ് പഴമുതിർചോലൈ ക്ഷേത്രം സ്ഥിതിചെയ്യുന്നത്.
സുബ്രഹ്മണ്യസ്വാമി വള്ളി-ദേവയാനി സമേതനായാണ് ഈ ക്ഷേത്രത്തിൽ നിലകൊള്ളുന്നത്.
എൻ. ഗോവിന്ദൻകുട്ടി ഇംഗ്ലീഷ് വിലാസം https://ml.wikipedia.org/wiki/N.
_Govindankutty
മലയാള നാടകനടനും രചയിതാവും ചലച്ചിത്രനടനും തിരക്കഥാകൃത്തുമായിരുന്നു എൻ. ഗോവിന്ദൻകുട്ടി .
1924-ൽ ഫോർട്ടുകൊച്ചിയിൽ ജനിച്ചു.
കോളേജ് വിദ്യാഭ്യാസത്തിനു ശേഷം കെ.പി.എ.സി.യിലൂടെ ഈ രംഗത്ത് സജീവമായി.
1956-ൽ കോട്ടയം ജ്യോതി തിയേറ്റേഴ്സിനു വേണ്ടി ഉണ്ണിയാർച്ച എന്ന നാടകം രചിച്ചു.
പിന്നീട് മലയാളത്തിലെ ആദ്യ വടക്കൻപാട്ട് ചലച്ചിത്രമായി ഇത് ഉണ്ണിയാർച്ച എന്ന പേരിൽ തന്നെ നിർമ്മിക്കപ്പെട്ടു.
ചലച്ചിത്രങ്ങളിൽ വില്ലൻ കഥാപാത്രങ്ങളെയാണ് ഇദ്ദേഹം അവതരിപ്പിച്ചത്.
150-ഓളം ചലച്ചിത്രങ്ങളിൽ ഗോവിന്ദൻകുട്ടി അഭിനയിച്ചിട്ടുണ്ട്.
24 ചലച്ചിത്രങ്ങൾക്ക് തിരക്കഥ രചിച്ചു.
11 നാടകങ്ങളും ഇരുപത് കഥാസാമാഹാരങ്ങളും രചിച്ചിട്ടുണ്ട്.
മൂന്നൂറിലധികം നാടകങ്ങളിൽ അഭിനയിച്ചിട്ടുണ്ട് .
സാക്ഷാൽ ശ്രീമാൻ ചാത്തുണ്ണിയിലാണ് അദ്ദേഹം അവസാനമായി അഭിനയിച്ചത്.
എൻ. ചന്ദ്രബാബു നായിഡു ഇംഗ്ലീഷ് വിലാസം https://ml.wikipedia.org/wiki/N.
_Chandrababu_Naidu
2024 ജൂൺ 12 മുതൽ ആന്ധ്രപ്രദേശ്
മുഖ്യമന്ത്രിയായി തുടരുന്ന തെലുഗുദേശം
പാർട്ടിയുടെ മുതിർന്ന നേതാവാണ് എൻ.ചന്ദ്രബാബു നായിഡു(20 ഏപ്രിൽ 1950) 1995-1999, 1999-2004, 2014-2019 എന്നീ വർഷങ്ങളിൽ ഇദ്ദേഹം ആന്ധ്രപ്രദേശിൻ്റെ
മുഖ്യമന്ത്രിയായിരുന്നു.
ഏറ്റവും കൂടുതൽ കാലം ആന്ധ്ര പ്രദേശ്
മുഖ്യമന്ത്രിയായിരുന്ന ടി.ഡി.പി നേതാവ് കൂടിയാണ് ചന്ദ്രബാബു നായിഡു.
1950 ഏപ്രിൽ 20-ന് ആന്ധ്രാപ്രദേശിലെ ചിറ്റൂൽ ജില്ലയിലുള്ള നരവരിപ്പള്ളി ഗ്രാമത്തിലാണ് നായിഡു ജനിച്ചത്.
ഇദ്ദേഹത്തിന്റെ അച്ഛൻ എൻ.കെ.നായിഡു ഒരു കൃഷിക്കാരനും അമ്മ ഒരു കുടുംബിനിയുമാണ്.
ചന്ദ്രഗിരിയിലെ തന്റെ സ്കൂൾ വിദ്യാഭ്യാസത്തിനുശേഷം ഇദ്ദേഹം തിരുപ്പതിയിലുള്ള ശ്രീ വെങ്കടേശ്വര ആർട്ട് കോളേജിൽ നിന്ന് എക്കണോമിക്സിൽ ബിരുദാനന്തരബിരുദം നേടി.
അവിടെ നിന്ന് പി.എച്ച്.ഡി എടുക്കാവാൻ ഉള്ള ശ്രമങ്ങൾക്കിടെയാണ് അദ്ദേഹം രാഷ്ട്രീയത്തിൽ പ്രവേശിച്ചത്.
1975-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന നായിഡു ചന്ദ്രഗിരി മണ്ഡലത്തിൽ നിന്ന് 1978-ൽ മത്സരിച്ച് ജയിച്ച് ആന്ധ്രാപ്രദേശ് നിയമസഭയിൽ അംഗമായി.
1980-1982 കാലയളവിൽ ടി.അഞ്ജയ 
മന്ത്രിസഭയിലെ കാബിനറ്റ് വകുപ്പ് മന്ത്രിയായി.
ആ നിയമസഭയിലെ ഏറ്റവും പ്രായം കുറഞ്ഞ മന്ത്രിയായിരുന്നു നായിഡു.
1983-ലെ നിയമസഭ തിരഞ്ഞെടുപ്പിൽ
ചന്ദ്രഗിരിയിൽ നിന്ന് വീണ്ടും മത്സരിച്ചെങ്കിലും പരാജയപ്പെട്ടു.
1983-ൽ കോൺഗ്രസ് പാർട്ടി വിട്ട്
ടി.ഡി.പി യിൽ ചേർന്നു.
പിന്നീട് 1989-ൽ കുപ്പം മണ്ഡലത്തിൽ നിന്നും ടിഡിപി ടിക്കറ്റിൽ വീണ്ടും നിയമസഭാംഗമായ നായിഡു 
അതിന് ശേഷം നടന്ന എല്ലാ നിയമസഭ തിരഞ്ഞെടുപ്പുകളിലും കുപ്പം മണ്ഡലത്തിൽ നിന്നും വിജയിച്ചു.
1994-1995 കാലയളവിൽ
തെലുഗു ദേശം പാർട്ടി നേതാവായിരുന്ന എൻ.ടി.രാമറാവു 
ആന്ധ്ര പ്രദേശ് മുഖ്യമന്ത്രിയായപ്പോൾ
സംസ്ഥാന ധനകാര്യ, റവന്യൂ വകുപ്പ് 
മന്ത്രിയായിരുന്നു ചന്ദ്രബാബു നായിഡു.
1995-ൽ ടിഡിപിയിലുണ്ടായ അധികാര വടംവലിയിൽ
മുഖ്യമന്ത്രിയായിരുന്ന എൻ.ടി.രാമറാവു തെലുഗുദേശം പാർട്ടിയിൽ ഒതുക്കപ്പെട്ടതോടെ
ചന്ദ്രബാബു നായിഡു
1995 സെപ്റ്റംബർ 1-ന്
ആന്ധ്രാപ്രദേശിന്റെ മുഖ്യമന്ത്രിയായി
ആദ്യമായി സ്ഥാനമേറ്റു.
1999-ൽ നടന്ന നിയമസഭ തിരഞ്ഞെടുപ്പിലും അദ്ദേഹത്തിന്റെ
നേതൃത്വത്തിൽ തെലുഗുദേശം പാർട്ടി വിജയിച്ചതോടെ 1999 ഒക്ടോബർ 11-ന് രണ്ടാമതും ആന്ധ്രാപ്രദേശ് മുഖ്യമന്ത്രിയായി സ്ഥാനമേൽക്കുകയും ചെയ്തു.
2004-ൽ ഇന്ത്യൻ നാഷണൽ കോൺഗ്രസ് പാർട്ടി ആന്ധ്ര പ്രദേശിൽ അധികാരത്തിൽ
തിരിച്ചെത്തിയതിനെ തുടർന്ന് 
പ്രതിപക്ഷ നേതാവായി നിയമിതനായി.
മുതിർന്ന കോൺഗ്രസ് നേതാവും
ആന്ധ്ര പ്രദേശ് മുഖ്യമന്ത്രിയുമായിരുന്ന
വൈ.എസ് രാജശേഖര റെഡ്ഢിയുടെ
നിര്യാണവും 2014-ലെ തെലുങ്കാന വിഭജനവും ആന്ധ്ര പ്രദേശിൽ 
കോൺഗ്രസ് പാർട്ടിയെ 
സംഘടന-തലത്തിൽ കൂടുതൽ ദുർബലരാക്കിയപ്പോൾ
2014-ൽ തെലുഗുദേശം പാർട്ടി വീണ്ടും
ആന്ധ്ര പ്രദേശിൽ അധികാരത്തിൽ വന്നു.
ചന്ദ്രബാബു നായിഡു മൂന്നാം പ്രാവശ്യവും
ആന്ധ്ര പ്രദേശ് മുഖ്യമന്ത്രിയായി സ്ഥാനമേറ്റു.
ഭരണ വിരുദ്ധ വികാരത്തിനൊപ്പം 
വൈഎസ്ആർ കോൺഗ്രസ് 
തരംഗവും ആഞ്ഞടിച്ച 2019-ലെ നിയമസഭ തിരഞ്ഞെടുപ്പിൽ ടിഡിപിയ്ക്ക് 
23 സീറ്റ് നേടാനെ കഴിഞ്ഞുള്ളൂ.
2018-ൽ ബിജെപി സഖ്യം വിട്ട്
ഇന്ത്യൻ നാഷണൽ കോൺഗ്രസ് പാർട്ടിയ്ക്ക് ഒപ്പം ചേർന്ന് മത്സരിച്ചതാണ് തെലുഗുദേശം പാർട്ടി വൻ തിരിച്ചടി നേരിടാൻ കാരണം.
175 അംഗ നിയമസഭയിൽ ടിഡിപി മുഖ്യ-പ്രതിപക്ഷമായപ്പോൾ
ചന്ദ്രബാബു നായിഡു
നിയമസഭയിലെ പ്രതിപക്ഷ നേതാവായി.
2020-ൽ
ബിജെപി നേതൃത്വം നൽകുന്ന ദേശീയ ജനാധിപത്യ സഖ്യത്തിൽ 
വീണ്ടും ചേർന്ന ടിഡിപി
2024-ലെ ലോക്‌സഭ നിയമസഭ തിരഞ്ഞെടുപ്പിലും വൻ വിജയം നേടി.
175 അംഗ നിയമസഭയിൽ 135 സീറ്റിൽ 
വിജയിച്ച ടി.ഡി.പി 2024-ലെ ലോക്സഭ തെരഞ്ഞെടുപ്പിൽ 25-ൽ 16 സീറ്റ് നേടി.
2024-ലെ മൂന്നാം നരേന്ദ്ര മോദി 
മന്ത്രിസഭയിലെ പ്രധാന ഘടക കക്ഷിയാണ്
നിലവിൽ തെലുഗ് ദേശം പാർട്ടി.
2024-ലെ ലോക്‌സഭ തിരഞ്ഞെടുപ്പിൽ
240 സീറ്റുകൾ വിജയിച്ച 
ഭാരതീയ ജനതാ പാർട്ടിയ്ക്ക്
18-ആം ലോക്‌സഭയിൽ 
16 സീറ്റുള്ള തെലുഗു ദേശം
പാർട്ടിയും 12 സീറ്റുള്ള 
ജനതാദൾ യുണൈറ്റഡുമാണ് നിലവിൽ
പിന്തുണ നൽകി പോരുന്നത്.
സ്വതന്ത്രർ ഉൾപ്പെടെ 543 അംഗ ലോക്‌സഭയിൽ 303 പേരാണ് എൻ.ഡി.എ സഖ്യത്തിന് ഉള്ളത്.
തെലുഗുദേശം പാർട്ടിയുടെ സ്ഥാപകനും, ആന്ധ്രാപ്രദേശിന്റെ മുന്മുഖ്യമന്ത്രിയും, തെലുഗ് സിനിമയിലെ ഏറ്റവും ജനപ്രിയനടനുമായ എൻ.ടി.രാമറാവുവിന്റെ മകളായ ഭുവനേശ്വരിയാണ് ഇദ്ദേഹത്തിന്റെ ഭാര്യ.
ലോകേഷ് എന്നൊരു പുത്രനുണ്ട്.
2003-ലെ വധശ്രമം
നക്സലുകൾ വച്ച ഒരു ലാന്റ് മൈൻ ആക്രമണത്തിനെ നായിഡു ഒരിക്കൽ അതിജീവിച്ചിരുന്നു.
2003 ഒക്ടോബർ 1-ആം തിയതിയാണ് അത്.
രണ്ട് വാരിയെല്ലുകളിൽ ചെറിയ പൊട്ടലും ഇടത് തോളെല്ലിൽ ഒടിവും ഈ ആക്രമണം മൂലം‍ അദ്ദേഹത്തിനുണ്ടായി.
തിരുമല കുന്നുകളിൽ ഉള്ള വെങ്കടേശ്വരന്റെ അമ്പലത്തിൽ ബ്രഹ്മോത്സവത്തിനു പോകുന്നവഴിയാണ് അദ്ദേഹത്തിന് ഈ അപകടം ഉണ്ടായത് .
അദ്ദേഹത്തിന്റെ കൂടെ യാത്ര ചെയ്യുകയായിരുന്ന വിവരസാങ്കേതികവിദ്യയുടെ മന്ത്രി ബി. ഗോപാലകൃഷ്ണ റെഡ്ഡി, തെലുഗുദേശം ലെജിസ്ലേറ്ററ്മാരായ ആർ. രാജശേഖര റെഡ്ഡിയും ചിരഞ്ജീവി കൃഷ്ണമൂർത്തിയും, വണ്ടി ഓടിച്ചിരുന്നു ശ്രീനിവാസ രാജു എന്നിവർക്കും ഈ ആക്രമണത്തിൽ പരുക്കേറ്റിരുന്നു.
പിന്നീട് നടന്ന അന്വേഷണത്തിൽ അദ്ദേഹത്തിന്റെ കവചിതവാഹനം കാരണമാണ് അദ്ദേഹത്തിന് ജീവഹാനി സംഭവിക്കാതിരുന്നത് എന്ന് കണ്ടെത്തി.
അവലംബങ്ങൾ N. Chandrababu Naidu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എൻ. ചന്ദ്രശേഖരൻ നായർ
കേരള പോലീസിലെ ആദ്യത്തെ ഇൻസ്പെക്ടർ ജനറലായിരുന്നു എൻ. ചന്ദ്രശേഖരൻ നായർ .
1948 ഓഗസ്റ്റ്‌ 21 മുതൽ തിരുവിതാംകൂറിന്റെയും തുടർന്ന് 1952 മുതൽ തിരുവിതാംകൂർ-കൊച്ചിയുടെയും ഇൻസ്പെക്ടർ ജനറൽ ഓഫ് പോലീസ് ആയിരുന്നു.
പിന്നീട് 1956ൽ കേരള സംസ്ഥാനം രൂപം കൊണ്ടപ്പോൾ കേരളത്തിലെ  ആദ്യത്തെ ഇൻസ്പെക്ടർ ജനറൽ ഓഫ് പോലീസ് ആയും അദ്ദേഹം സേവനം അനുഷ്ഠിച്ചു.
1956 ജനുവരി 26ലെ റിപ്പബ്ലിക് ദിനത്തിൽ സ്തുത്യർഹമായ സേവനത്തിനു രാഷ്ട്രപതിയുടെ പോലീസ് മെഡൽ ലഭിച്ചു.
ഇദ്ദേഹത്തിന്റെ പേരിലാണ് തിരുവനന്തപുരത്തെ ചന്ദ്രശേഖരൻ നായർ സ്റ്റേഡിയം അറിയപ്പെടുന്നത്.
1902 ഡിസംബറിൽ നെയ്യാറ്റിൻകരയിൽ ജനിച്ചു.
1925-ൽ ഇരുപത്തി മൂന്നാം വയസ്സിൽ പോലീസിൽ ചേർന്നു.
സേനയിൽ ചേർന്ന ശേഷം നിയമ ബിരുദമെടുത്ത് തിരുവനന്തപുരം, ആലപ്പുഴ, കൊച്ചി എന്നിവിടങ്ങളിൽ പ്രവർത്തിച്ചു.
1941 മുതൽ മൂന്നു വർഷം തിരുവനന്തപുരം കോർപറേഷൻ കമ്മിഷണറായി.
കോട്ടയത്തും തിരുവനന്തപുരത്തും എസ്.പിയായി.
ബ്രിട്ടിഷ് ഭരണത്തിലെ ഏറ്റവും ഉയർന്ന പൊലീസ് ബഹുമതിയായ കിങ്സ് പൊലീസ് മെഡൽ ലഭിച്ച അദ്ദേഹത്തിന്, 1956 -ൽ രാഷ്ട്രപതിയുടെ മെഡലും ലഭിച്ചു.
1948 മുതൽ കേരളപ്പിറവി വർഷം വരെ തിരുവിതാംകൂറിലെ പൊലീസ് സേനയെ നയിച്ചു.
1957 ഡിസംബറിൽ വിരമിക്കുന്നതിന്റെ ഇടവേളയിൽ പോലീസ് ജീവിതത്തിലെ അദ്ദേഹത്തിന്റെ അനുഭവങ്ങൾ ഉൾക്കൊള്ളിച്ചെഴുതിയ ഐ.ജി. സ്മരണകൾ' ശ്രദ്ധിക്കപ്പെട്ടു.
1993 ഡിസംബർ 8-നു ഇദ്ദേഹം അന്തരിച്ചു.
എൻ. ചെല്ലപ്പൻ നായർ
അനുഷ്ഠാന കലയായ തോറ്റം പാട്ട് കലാകാരനാണ് എൻ. ചെല്ലപ്പൻ നായർ .
80 വർഷത്തിലേറെയായി നിരവധി ക്ഷേത്രങ്ങളിൽ തോറ്റം പാട്ട് അവതരിപ്പിച്ചു വരുന്നു.
മക്കളും ചെറുമക്കളും ഉൾപ്പെടെ നിരവധി പേരെ ഈ കലാരൂപം പരിശീലിപ്പിച്ചു.
കൊല്ലം കണ്ണനല്ലൂർ കാറ്റാടിമുക്ക് സ്വദേശിയാണ്.
മക്കളും ചെറുമക്കളും ഉൾപ്പെടെ നിരവധിപേരെ തോറ്റം പാട്ട് കല പരിശീലിപ്പിച്ചു.
എൻ. ഗോപാലസ്വാമി അയ്യങ്കാർ
ഇന്ത്യൻ ഭരണഘടനയുടെ ഡ്രാഫ്റ്റിംഗ് കമ്മിറ്റി അംഗമായിരുന്നു എൻ. ഗോപാലസ്വാമി അയ്യങ്കാർ (31 മാർച്ച് 1882 - 10 ഫെബ്രുവരി 1953 ).
രാജ്യസഭാ നേതാവ്, കാബിനറ്റ് മന്ത്രി, കേന്ദ്ര മന്ത്രിസഭയിലെ ആദ്യത്തെ വകുപ്പില്ലാ മന്ത്രി, (പിന്നീട് അദ്ദേഹം റെയിൽവേ മന്ത്രിയായി) എന്നീ നിലകളിൽ അറിയപ്പെടുന്ന വ്യക്തിയാണ് നരസിംഹ ഗോപാലസ്വാമി അയ്യങ്കാർ .
ഐക്യരാഷ്ട്ര സുരക്ഷാ സമിതിയിൽ കശ്മീർ പ്രശ്നത്തിൽ അദ്ദേഹം ഇന്ത്യയെ പ്രതിനിധീകരിച്ചു.
പിന്നീട് ഇന്ത്യൻ ഭരണഘടനയുടെ ആർട്ടിക്കിൾ 370 തയ്യാറാക്കിയതും ഗോപാലസ്വാമി അയ്യങ്കാറാണ്.
ഈ ആർട്ടിക്കിൾ പ്രകാരം ജമ്മു കശ്മീരിന് സ്വയംഭരണാവകാശം നൽകപ്പെട്ടു.
1882 മാർച്ച് 31 ന് മദ്രാസ് പ്രവശ്യയിലെ തഞ്ചൂർ ജില്ലയിലാണ് ഗോപാലസ്വാമി അയ്യങ്കർ ജനിച്ചത്.
1905 ൽ അയ്യങ്കാർ മദ്രാസ് സിവിൽ സർവീസിൽ ചേർന്നു.
1919 വരെ ഡെപ്യൂട്ടി കളക്ടറായി സേവനമനുഷ്ഠിച്ച അദ്ദേഹം 1920 ൽ കളക്ടറായും ജില്ലാ മജിസ്‌ട്രേറ്റായും സ്ഥാനക്കയറ്റം നേടി.
1921 മുതൽ ഏഴുവർഷം പഞ്ചായത്തുകളുടെ രജിസ്ട്രാർ ജനറലും ലോക്കൽ ബോർഡുകളുടെ ഇൻസ്പെക്ടറുമായിരുന്നു.
1932 മുതൽ 1934 വരെ പൊതുമരാമത്ത് വകുപ്പിൽ സർക്കാർ സെക്രട്ടറിയായി പ്രവർത്തിച്ചു.
ഒടുവിൽ 1937 വരെ റവന്യൂ ബോർഡ് അംഗമായി സേവനമനുഷ്ഠിച്ചു.
1937-1943 വരെ ജമ്മു കശ്മീർ പ്രധാനമന്ത്രിയായിരുന്ന അദ്ദേഹം 1943-1947 വരെ കൗൺസിൽ ഓഫ് സ്റ്റേറ്റ് ആയി നിയമിതനായി.
അക്കാലത്ത് അദ്ദേഹം ഇന്ത്യയുടെ സൈനികവൽക്കരണ സമിതിയുടെ ചെയർമാനായിരുന്നു.
1947-1948 വരെ ജവഹർലാൽ നെഹ്രുവിന്റെ കീഴിലുള്ള ആദ്യത്തെ മന്ത്രിസഭയിൽ വകുപ്പില്ലാത്ത മന്ത്രിയായി സേവനമനുഷ്ഠിച്ചു.
1948-1952 വരെ റെയിൽ‌വേ, ഗതാഗത മന്ത്രിയായി ചുമതല വഹിച്ചു.
ഒടുവിൽ 1952-1953 വരെ പ്രതിരോധ മന്ത്രിയായി സേവനമനുഷ്ഠിച്ചു.
കശ്മീർ പ്രധാനമന്ത്രി (1937-1943)
1937-43 കാലഘട്ടത്തിൽ ഗോപാലസ്വാമി അയ്യങ്കർ ജമ്മു കശ്മീർ പ്രധാനമന്ത്രിയായി ചുമതല വഹിച്ചു.
അവലംബം ↑ http://www.indiandefencereview.com/news/article-370-the-untold-story ↑ https://web.archive.org/web/20120529125047/http://zeenews.india.com/news/exclusive/forgotten-fathers-of-the-constitution_598978.html ↑ https://www.thehindu.com/todays-paper/tp-miscellaneous/dated-february-10-1953-ng-ayyangar-passes-away/article27745065.ece ↑ http://www.newindianexpress.com/nation/2019/aug/05/do-you-know-about-the-tamil-nadu-man-who-drafted-article-370-2014452.html ↑ https://www.hindustantimes.com/analysis/the-supremacy-of-the-indian-state-and-parliament-opinion/story-NwMHMsKjfRGliutAkNahzO.html
എൻ. ഗോവിന്ദമേനോൻ This article may be in need of reorganization to comply with Wikipedia's layout guidelines .
( ജൂലൈ 2020 ) ( Learn how and when to remove this message ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
( Learn how and when to remove this message ) ജനനം
1899 ഓഗസ്റ്റ് 3 ന് പൂഞ്ഞാറിൽ ജനിച്ചു.
പിതാവ് കൃഷ്ണമേനോൻ .
അമ്മ കുഞ്ഞുലക്ഷ്‌മിയമ്മ.
വിദ്യാഭാസം
പൂഞ്ഞാർ, ഭരണങ്ങാനം, വൈക്കം എന്നിവടങ്ങളിൽ പ്രാഥമിക സ്കൂൾ വിദ്യാഭ്യാസം പൂർത്തിയാക്കി.
1911ൽ ജോർജ്ജ് അഞ്ചാമന്റെ കിരീടധാരണ വേളയിൽ സമർത്ഥനായ വിദ്യാർത്ഥിക്കുള്ള "കൊറണേഷൻ മെഡൽ" ലഭിച്ചു.
തിരുവിതാംകൂർ, കോട്ടയം എന്നിവിടങ്ങളിൽ കൊളേജ് വിദ്യാഭ്യാസം പൂർത്തിയാക്കി.
1922ൽ ബി.എ., 1924ൽ ബി.എൽ എന്നിവ പൂർത്തിയാക്കി.
ഗോവിന്ദ മേനോൻ 1924 ൽ അഭിഭാഷകനായി ഔദ്യോഗിക ജീവിതം ആരംഭിച്ചു.
1934 ൽ ഗവൺമെന്റ് പ്ലീഡറായി നിയമിതനായ അദ്ദേഹം 1959 ൽ ജില്ലാ ഗവൺമെന്റ് പ്ലീഡറായി വിരമിച്ചു.
1925 മുതൽ നായർ സർവീസ് സൊസൈറ്റിയിൽ (എൻ‌.എസ്‌.എസ്) പ്രവർത്തനം ആരംഭിച്ചു.
നായർ സർവ്വീസ് സൊസൈറ്റിയുടെ ആദ്യ നായക സഭ(ഡയറക്ടർ ബോർഡ്)യിൽ അംഗം ആയിരുന്നു മന്നത്തെ അറിയാൻ - മനോഹർ കുഴിമറ്റം.
അദ്ധ്യായം 9 പേജ് 139
തിരുവിതാംകൂർ ദിവാൻ സർ സി.പിക്കെതിരെ തിരുവിതാംകൂർ സ്റ്റേറ്റ് കോൺഗ്രസ് നടത്തിയ അന്തിമ സമരത്തിൽ പങ്കെടുക്കാനും, സജീവ രാഷ്ട്രീയത്തിൽ പ്രവേശിക്കാനും ഭാരതകേസരി മന്നത്ത് പത്മനാഭൻ എൻ.എസ്.എസിൾ നിന്നും രാജി വെയ്ക്കാൻ തീരുമാനിച്ചു.
1947 മേയ്യ് മാസം അവസാനം കൂടിയ ഡയറക്ടർ ബോർഡ് യോഗത്തിൽ എൻ. ഗോവിന്ദ മേനോൻ പ്രസിഡന്റ് ആകണം എന്ന് മന്നം ആഗ്രഹം പ്രകടിപ്പിച്ചു.
(പേജ് 352, നായർ സർവീസ് സൊസൈറ്റി സുവർണ്ണ ഗ്രന്ഥം 1964)
മന്നത്തിന്റെ ആഗ്രഹ പ്രകാരം പ്രസിഡന്റ് സ്ഥാനം ഏറ്റെടുത്തു അതിനോട് പൂർണ്ണമായും നീതി പുലർത്താൻ ഗോവിന്ദ മേനോന് കഴിഞ്ഞു.
മന്നം നടത്തിയ സമരങ്ങളിൽ ക്ഷുഭിതനായ ദിവാൻ എൻ.എസ്.എസ് അക്കൗണ്ടുകൾ ഓഡിറ്റ് ചെയ്യാൻ വർഗ്ഗീസ്സ് എന്ന ഉദ്ധ്യോഗസ്ഥനെ നിയോഗിച്ചു.
മോനോനെ ഭീഷണി പെടുത്തി സ്വതന്ത്ര തിരുവിതാംകൂറിനെ അനുകൂലിച്ച് പ്രമേയം അവതരിപ്പിച്ചു പാസാക്കാൻ ആയിരുന്നു ദിവാന്റെ നീക്കം Nair Service Society Golden Book 1964
പക്ഷേ പ്രമേയം അവതരിപ്പിക്കാൻ പോലും അനുവദിക്കാതെ റൂൾ ഔട്ട് ചെയ്ത് കളയൂക ആണ് ഗോവിന്ദ മേനോൻ ചെയ്തത്.
നായർ സർവീസ് സൊസൈറ്റിയുടെ പതിമൂന്നാമത് പ്രസിഡന്റ് ആയി 1947 മുതൽ 1952 വരെ തുടർന്നു http://www.nairs.in http://nss.org.in ​ ​
നായർ സർവ്വീസ് സൊസൈറ്റിയുടെ വിദ്യാഭ്യാസ സ്ഥാപനങ്ങൾ രൂപികരിക്കുന്നതിൽ വലിയൊരു പങ്ക് വഹിച്ച ഗോവിന്ദ മേനോൻ പെരുന്ന എൻഎസ്എസ് കൊളേജിന്റെ ആദ്യത്തെ സെന്റ്രൽ കമ്മിറ്റിയിൽ പ്രസിഡന്റ് സ്ഥാനം ഏറ്റെടുത്തു NSS Golden Book 1964 page 74 അദ്ദേഹം പ്രസിഡന്റ് ആയിരുന്ന കാലത്ത് പെരുന്താനി എൻഎസ്എസ് കൊളേജ്, പെരുന്ന കൊളേജ്, പന്തളം കൊളേജ് എന്നിവയുടെ ശിലാസ്ഥാപനം നടത്തി.
രാഷ്ട്രീയ സ്വയംസേവക സംഘത്തിന്റെ (ആർ.എസ്.എസ് )കേരളത്തിലെ ആദ്യത്തെ പ്രാന്ത സംഘചാലക് എന്ന പദവി അലങ്കരിച്ച http://NSS+GOLDEN+BOOK+1964+Page+459 ഗോവിന്ദമേനോൻ  പ്രതികൂലസാഹചര്യങ്ങൾക്കിടയിലും സംസ്ഥാനത്ത് സംഘത്തിന്  വേരോട്ടമുണ്ടാക്കുന്നതിൽ നിർണ്ണായക പങ്കു വഹിച്ചു.